
Ang pakikibaka sa PAL at paglaban 
ng mga manggagawang Pilipino 


akatarungan para sa mga manggagawa ng 
M Philippine Air Lines (PAL) na puspusang 
labanan ang planong sipain ang halos 
3,000 regular na manggagawa sa kumpanya at 


palitan sila ng mga de-ahensyang manggagawang 
kontraktwal. Ang pakikibaka laban sa iskemang 


Mga tampok sa 
isyung ito... 


Napipintong welga sa 
PAHINA 3 


PAL 


Kilalang syentista, 
pinatay ng militar sa 
Leyte 


ito ng outsourcing (pagkokontrata ng trabaho sa 
labas ng kumpanya) ay malawak at lubos na sinu- 
suportahan ng uring manggagawa at masang 
anakpawis. 

Hindi lamang ang kabuhayan ng mga mangga- 
gawa ng PAL at kanilang mga pamilya ang naka- 
salalay sa pakikibakang ito. 
Lalupa't kinatigan ng Depart- 
ment of Labor and Employ- 
ment (DOLE) ang mga balak 
ng PAL, asahang lalo pang la- 
lakas ang loob ng malalaking 
kapitalista na pag-ibayuhin 
ang sistema ng outsourcing. 

Nakadugtong ang pakiki- 
bakang ito sa laban ng mga 
manggagawa sa patakaran ng 
“pleksibilisasyon” ng pagga- 
wa na ipinataw ng imperyalis- 
mo noon pang dekada 1990. 
Nitong nakaraang dalawang 
dekada, tuluy-tuloy na sumid- 
hi ang pagsasamantala sa 
mga manggagawang Pilipino 
sa pamamagitan ng iba't 
ibang anyo ng “pleksibilisa- 
syon” ng paggawa, katulad ng 
kaswalisasyon at kontraktwa- 
lisasyon at ng ngayo'y luma- 


Mga pagbabago sa 
disenyo ng Ang Bayan 

laganap na sistema ng outsour- 
cing. Ang mga ito'y istandard 
nang sistema ng pag-eempleyo 
sa mga manggagawa. 
Naisasakatuparan ang mga 
ito gamit ang matinding panli- 
linlang, pambabraso at panggi- 
gipit. Pwersahan ang pagpapa- 
retiro at iba pang paraan upang 
mapalayas at mapalitan ang 
mga regular na manggagawa. 
Mula sa 15% noong maagang 
bahagi ng dekada 1990, uma- 
abot na ngayon sa halos 80% ng 
mga manggagawa sa bansa ang 
kaswal at kontraktwal. Malawa- 
kan itong isinasakatuparan pa- 
ngunahin ng malalaking kapita- 
listang kumprador, tulad ni Lu- 
cio Tan na may-ari ng PAL. No- 
ong 1999, sinipa nito ang 5,000 
sa 12,500 manggagawa at umu- 
pa ng kapalit na mga kontrak- 
twal sa pamamagitan ng kasab- 
wat na mga ahensya. Kapag 
magtagumpay ang pinakahuling 
planong palitan ang may 3,000 
pang regular na manggagawa, 
masasaklaw na ng outsourcing 
ang hanggang 70% ng pwersa 


sa paggawa ng PAL. 
Ipinatutupad din ang out- 
sourcing sa iba pang empresang 
pag-aari ni Lucio Tan. Sa Victo- 
rias Milling Corporation, na ma- 
yoryang pag-aari ni Tan, halos 
buong pwersa ng paggawa ay 
naka-outsource na. Sa Fortune 


Tobacco, balak 
ding sisantehin 
ang 2,400 


manggagawa at 
palitan ng mga 
kontraktwal. 
Mahigit 70% 
ng mga empresa 
sa Pilipinas ang 
nag-eempleyo ng 
higit nang mara- 
ming kontraktwal kaysa regular 
na mga manggagawa. Kabilang 
dito ang pinakamalalaki, tulad 
ng San Miguel Corporation 
(96%), SM Shoemart (94%), 
Dole Philippines (77%), PLDT 
(60%) at iba pa. Tumampok din 
kamakailan ang kaso ng ABS- 
CBN Corporation matapos sipain 
ng kumpanya ang halos 100 
manggagawang kontraktwal na 


ineempleyo nito sa pamamagi- 
tan ng sarili nitong ahensyang 
ABS-CBN Internal Job Market. 
Halos 100% ng mga ineempleyo 
sa ipinagmamalaking mga call 
center (na siyang may pinaka- 
malaking bilang ng naka-out- 
source na trabaho ng mga dayu- 
hang kumpanya) 
ay kontraktwal, 
gayundin sa mga 
fastfood” chain 
tulad ng Jollibee. 

Sa pamamagi- 
tan ng malawa- 
kang pag-eem- 
pleyo ng mga 
manggagawang 
kontraktwal, na- 
gagawang patindihin nang hus- 
to ang pagsasamantala upang 
ibayong palakihin pa ang super- 
tubo ng mga kapitalista. Di ha- 
mak na mas mababa ang pasa- 
hod sa kanila kumpara sa mga 
regular sa parehong trabaho. 
Karaniwan na kulang pa ito sa 
minimum ayon sa batas. Ipinag- 
kakait sa kanila ang mga karapa- 
tan at benepisyong tinatamasa 
ng mga regular na manggagawa. 


Kung tutuusin, halos wala 
nang kinikilalang obligasyon 
ang mga kapitalista sa mga 
manggagawang kontraktwal. La- 
ganap ang pagpapatrabaho sa 
mga kontraktwal nang higit sa 
walong oras bawat araw nang 
wala nang dagdag para sa ober- 
taym o mga araw ng bakasyon. 
Walang sahod kapag hindi naka- 
papasok, walang medikal at iba 
pang benepisyo. Malaking bi- 
lang pa ng mga kontraktwal ay 
ineempleyo nang walang naka- 
sulat na kontrata, kaya karani- 
wang pinagtatrabaho nang higit 
na mas mabigat sa inaasahan, 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: Sa Ibayong adat 

angbayan@yahoo.com Pulong ng G20, sinalubong ng kilos-protesta 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Aquino: Pinakamalaking bugaw 
Ka RD: Huwarang rebolusyonaryo 
Mga drayber, nagprotesta 
Palayain ang Morong 43! 
Matatagumpay na TO 

7 armas, nasamsam ng BHB sa Davao del Sur 
Kasinungalingan ng militar sa Negros 
Pagmimina at pagtotroso, tinututulan 
Ika-6 na anibersaryo ng Luisita massacre 
Bagong oplan ng AFP 
Mas malalaking letra, mas mahabang papel 


at sa maraming kaso ay labag pa 
sa batas. Madali silang sisante- 
hin sa anumang maliit na dahi- 
lan nang hindi nabibigyan ng 
pagkakataong maipagtanggol 
ang kanilang panig. 

Ang mababang pasahod sa 
mga manggagawang kontrak- 
twal ay lalong humihila pababa 


sa halaga ng lakas-paggawa sa 
Pilipinas. Sa harap ng malawa- 
kang disempleyo at desperasyon 
na makapasok sa anumang tra- 
baho, karaniwang napipilitan 
ang mga manggagawang kon- 
traktwal na lunukin na lamang 
ang mababang sahod at iba 
pang mapang-aping kundisyon 


sa kanilang panandaliang em- 
pleyo. 

Ang paghadlang at paglum- 
po sa mga unyon ay kabilang sa 
mga pangunahing layunin ng 
mga imperyalista at kakutsaba 
nilang malalaking kapitalistang 
kumprador sa pagsasakatuparan 
ng malawakang “pleksibilisa- 


Napipintong welga sa PAL 


aghapag ng pangalawang abiso ng pag- 
N'es ang PAL Employees Association 

(PALEA) laban sa maneydsment ng PAL 
noong Nobyembre 5. Ginawa nila ang desisyong 
ito matapos paisa-isang gipitin ng kumpanya 
ang mga kasapi ng unyon para tanggapin ang 
iniaalok na separation pay at pumayag na masi- 
pa at maging kontraktwal o kaya mapalitan ng 
mga bagong kontraktwal. 

Sagot din ito ng unyon sa pagkatig ng DOLE 
sa planong pagsibak ng kumpanya sa halos 
3,000 regular na manggagawa at pagpapalit sa 
kanila ng mga kontraktwal, sa ngalan ng pagti- 
tipid. 

Bahagi ng planong pagtitipid ang outsour- 
cing ng tatlong umano'y di esensyal (non-core) 
na operasyon ng kumpanya. Ang mga ito ay 
ang airport services department na may 2,000 
manggagawa, inflight catering service na may 
1,000 manggagawa at reservation call center na 
may 172 manggagawa. Ang mga manggagawa 
sa mga departamentong ito ay pito hanggang 
30 taon nang nagsisilbi sa kumpanya. 

Plano ng PAL na ibenta na rin ang mga ope- 
rasyong medikal at information technology ng 
kumpanya at kontratahin na lamang ang mga 
operasyon ng mga ito sa ibang ahensya. 

Bilang pampalubag-loob, sinasabi ng kum- 
panya na ang mga matatanggal sa trabaho ay 
maaaring iempleyo ng mga ahensyang kokon- 
tratahin ng PAL para sa mga kinakailangang 
serbisyong di na direktang nakapaloob sa PAL: 
ang ePLDT (para sa call center), SkyKitchen (pa- 
ra sa catering) at SkyServices (para sa airport 
services). Magkagayon man, tuluyan nang ma- 

wawala ang katiyakan ng mga manggagawa sa 
kanilang trabaho. Maoobliga silang tumanggap 
ng mas mababang sahod, mawawalan ng mara- 
ming benepisyo at manganganib na sipain anu- 
mang oras. 

Nag-alok ang PAL ng P2.5 bilyong minsa- 
nang “benepisyo sa pagreretiro” para sa sisipa- 
in nitong mga manggagawa. Lubhang maliit 
ito kung ikukumpara sa P3.87 bilyon kada taon 
na matitipid ng PAL sa pag-empleyo ng mga 
kontraktwal na manggagawa na sasahod ng mas 
mababa at di na tatanggap ng dating mga be- 
nepisyo. 

Noong 2000, tinanggal sa trabaho ang mga 
manggagawa ng maintenance and engineering 
department ng PAL na binili ng Lufthansa Tech- 
nik Philippines. 

Idinadahilan ng PAL ang pangangailangang 
magtipid para maisalba ang kumpanya at ang 
natitirang trabaho. Pero ang tunay na nasa li- 
kod nito ay ang pambabarat sa mga empleya- 
do, pagwasak sa kanilang unyon at pag-iwas sa 
panibagong collective bargaining agreement 
(CBA). 

Dati nang ginamit ng may-ari ng PAL na si 
Lucio Tan ang linyang “nalulugi ang kumpanya” 
para ipataw ang 10-taong moratoryum sa CBA 
noong 1998 na kinatigan ng DOLE. Nagtapos na 
ito noong 2008 pero hanggang ngayon ay tu- 
matanggi pa rin ang kumpanya na umupo para 
sa pagbubuo ng bagong CBA. 

Bago ito, naudlot ang itinakdang welga ng 
mga flight attendant at cabin crew noong Oktu- 
bre nang iutos ni Benigno Aquino III na ipaila- 
lim sa DOLE ang sigalot. AB 


syon” sa paggawa. Bagamat ili- 
gal, karaniwang bahagi ng kon- 
trata ang probisyong di pagla- 
hok sa unyon. Nakasasagka rin 
sa pagpapalahok ng mga kon- 
traktwal ang limitadong pana- 
hon (karaniwa'y limang buwan 
lamang) ng kanilang empleyo. 

Matindi na ang dagok sa 
pag-uunyon ng mga manggaga- 
wa ang kontraktwalisasyon ng 
paggawa. Mata- 
pos ang halos 
dalawang dekada 
ng “pleksibilisa- 
syon” sa pagga- 
wa, nasa humi- 
git-kumulang 5% 
na lamang ng 
mga manggaga- 
wa ang organisa- 
do sa mga unyon 
(mula 15% no- 
ong 1995). Dagdag pa, umaabot 
na lamang sa 220,000 mangga- 
gawa (wala pang 1% ng kabuu- 
ang pwersa sa paggawa) ang 
saklaw ng mga Collective Bar- 
gaining Agreement (CBA) o ka- 
sunduan sa pagitan ng unyon at 
kapitalista kaugnay ng sahod at 
iba pang interes ng mga mang- 
gagawa. 

Sa pagsasakatuparan ng ma- 
lawakang “pleksibilisasyon” ng 
paggawa at paglumpo sa mga 
unyon, halos buong-layang pi- 
nipiga ang mga manggagawang 
Pilipino sa pamamagitan ng pi- 
nakamatitinding anyo ng pagsa- 
samantala sa lakas-paggawa at 
walang habas na paglapasta- 
ngan sa kanilang mga karapa- 
tan. Marami sa mga naipagta- 
gumpay sa mga pakikibaka ng 
uring manggagawa nitong naka- 
raang dantaon ay lansakan nang 
sinasagasaan, nilalabag at bina- 

baligtad. Nitong nakaraang da- 
lawang dekada, malaking bahagi 
ng masang manggagawa sa ban- 
sa ang bumagsak na sa pagiging 
mala-manggagawa. 

Ang gayong pagsasadlak sa 
mga manggagawang Pilipino ay 
sadyang binigyang-daan ng mis- 
mong papet na gubyerno ng Pi- 
lipinas, sa utos ng imperyalis- 
tang amo. Ang National Employ- 
ment Plan (NEP) 
na binuo noon 
pang panahon ni 
Corazon Aquino 
ay tahasang nag- 
hikayat sa kon- 
traktwalisasyon 
bilang paraan 
umano para mai- 
taas ang kakaya- 
han ng mga ne- 
gosyo sa kompe- 
tisyon. Pinagtibay pang lalo ito 
ng iba't ibang kautusan ng mga 
sumunod na papet na gubyerno 
na nagbibigay ng lisensya at 
paghikayat sa iba't ibang anyo 
ng “pleksibilisasyon” sa pagga- 
wa. 

Kabilang ito sa mga susing 
patakaran na itinutulak ng im- 
peryalismo sa balangkas ng glo- 
balisasyon ng “malayang kala- 
kalan.” Ipinatutupad ang mga 
ito kaalinsabay ng mga pataka- 
ran ng liberalisasyon, denasyu- 
nalisasyon, pribatisasyon at de- 
regulasyon. Layunin ng mga ito 
ang pagbaklas sa mga protek- 
syon sa pambansang ekonomya 
at pagbibigay-laya sa mga dayu- 
hang monopolyong kapitalista 
na mamuhunan ng sobrang kapi- 
tal, magtambak ng sobrang ka- 
lakal, huthutin ang pambansang 
kayamanan at rekurso at saman- 
talahin ang murang lakas-pag- 


gawa sa mga malakolonya. 

Sa pamamagitan ng “pleksi- 
bilisasyon” sa paggawa, pinag- 
kokompetisyon ang mga mala- 
kolonya sa pag-alok ng pinaka- 
mura at pinakasupil na mga 
manggagawa upang akitin ang 
mga dayuhang malalaking kapi- 
talistang mamumuhunan. Isina- 
sakatuparan ngayon ang inter- 
nasyunal na kontraktwalisasyon. 
Baha-bahagi ng produksyon ng 
mga monopolyo kapitalistang 
kumpanya ay naka-outsource sa 
mga kontraktwal na manggaga- 
wa sa mga malakolonya na tu- 
matanggap ng mas murang sa- 
hod. Ang paglaganap ng mga 
call center sa Pilipinas ay baha- 
gi nito. 

Ang pakikibaka laban sa 
kontraktwalisasyon ng paggawa 
at iba't ibang anyo ng “pleksibi- 
lisasyon” ay nakahanay ngayon 
sa mga pangunahing laban ng 
mga manggagawa sa bansa. Da- 
pat buuin ang malawakang pag- 
kakaisa ng sambayanang Pilipi- 
no upang labanan at mapahinto 
ang mapang-api at mapagsa- 
mantalang sistema ng kontrak- 
twalisasyon. Katulad ng pagla- 
ban ngayon ng mga manggaga- 
wa sa PAL, dapat tuligsain ng 
lahat ng unyon at samahan ng 
mga manggagawa at anakpawis 
ang paglaganap ng outsourcing 
at kontraktwalisasyon ng mga 
trabaho sa iba't ibang industriya 
at kumpanya at tutulan ang pa- 
takaran ng mga imperyalista at 
papet na gubyerno na itulak ito. 

Kaalinsabay nito, dapat 
magpunyagi sa pag-oorganisa 
ng mga manggagawa---regular 
man o kontraktwal--sa mga un- 
yon at iba't ibang anyo ng mga 
samahan o kilusan, kapwa sa 

mga empresang pinagtatrabahu- 
han, sa mga ahensyang nagsu- 
suplay ng mga kontraktwal o sa 
mga komunidad. Dapat ipag- 
tanggol ng mga ito ang kapaka- 
nan at mga karapatan ng mga 
manggagawa, kabilang ang pag- 
gigiit ng karagdagang sahod at 
regularisasyon ng kanilang em- 
pleyo. 

Napakahalagang makipagkai- 
sa at sumuporta ang malawak na 
masang anakpawis, ang lahat ng 
mga progresibong pwersa at bu- 
ong sambayanang Pilipino sa 
mahirap na pakikibaka ng uring 
manggagawa laban sa “pleksibi- 
lisasyon” ng paggawa at iba 
pang mga neoliberal na pataka- 
ran sa ekonomya. Dapat panda- 
yin at palawakin ang landas ng 
pakikibaka para sa disenteng 
trabaho, nakabubuhay na sahod 
at karapatan ng mga manggaga- 
wa, at pakilusin din dito ang 
masang anakpawis na walang 
trabaho pati na rin ang ibang 
mga demokratikong sektor na 
sumusuporta sa interes ng mga 
manggagawa. 

Ang pakikibaka para sa di- 
senteng trabaho at karagdagang 
sahod ay mahigpit na nakaka- 
wing sa panawagan at pakikiba- 
ka para sa tunay na reporma sa 
lupa, pambansang industriyali- 
sasyon at para sa ekonomyang 
maunlad at nakatatayo sa sarili. 
Kaya dapat puspusan ding kumi- 
los ang mga rebolusyonaryong 
pwersa, lider-manggagawa at 
pambansa-demokratikong akti- 
bista para imulat ang malawak 
na masa at pamunuan ang kani- 
lang mga paglaban tungo sa 
landas ng rebolusyonaryong pa- 
kikibaka at pagkamit ng mga sa- 
ligang pagbabago sa lipunan. [EB 

Welga, nakaamba sa Lepanto 

aghapag ng abiso ng pagwewelga ang mga myembro ng 

Lepanto Employees Union-National Federation of Labor 
Unions-Kilusang Mayo Uno at Lepanto Security Union (LSU) 
noong Nobyembre 12 sa National Conciliation and Mediation 
Board makaraang sipain ang 140 manggagawa ng Lepanto 
Consolidated Mining Company. Inakusahan ng dalawang un- 
yon ang kumpanya ng pambubuwag ng unyon at di makataru- 
ngang pagtrato sa mga manggagawa. 

Kabilang sa mga sinisante ang pitong namumunong upis- 
yal ng dalawang unyon, 116 pang kasapi ng unyon at iba pang 
regular na manggagawa. Ikinatwiran ng kumpanya ang di epi- 
syenteng trabaho ng mga sinisante. Taktika ng kumpanya ang 
pagsibak sa kanila para lumpuhin ang mga unyon at sa gayo'y 
mapahina ang kakayahan ng mga manggagawa sa nalalapit na 
negosasyon para sa collective bargaining agreement (CBA) sa 
pagitan ng kumpanya at mga manggagawa. Balak ding palitan 
na lamang ng kontraktwal ang mga sinisante. 

Inirereklamo rin ng mga manggagawa ang mga sahod ni- 
lang di nila natanggap (na umaabot na sa P542 milyon) at 
ang di pagre-remit ng kumpanya sa mga kaltas sa mga mang- 
gagawa para sa Social Security System at PAGIBIG. Bunga ni- 
to ay hindi makakuha ng benepisyo ang mga manggagawa. WŒ 


Welga sa Advan, Bureau of Customs 


Ng ng apat na araw na welga ang mga manggagawa 
ng Bluestar Manufacturing and Marketing Corporation 
(BMMC) sa Tunasan, Muntinlupa City. Ang BMMC ang tagaga- 
wa ng Advan Shoes and Rainboots. Inilunsad ang welga ng 
Bluestar Workers’ Labor Union (BWLU) dakong alas-5 ng uma- 
ga noong Nobyembre 15. Itinirik ang piketlayn na tinauhan 
ng 108 manggagawa o halos kalahati ng kabuuang bilang ng 
manggagawa ng kumpanya. 

Dahil sa welga, napilitan ang maneydsment ng BMMC na 
kilalanin ang unyon, tupdin ang kanilang CBA at harapin ang 
isyu ng sexual harassment at iba pang di makatarungang pag- 
trato sa mga manggagawa. Nauna nang magwelga ang mga 
manggagawa noong 2008 dahil sa nabanggit na mga isyu. 

Samantala, nagbantang magwelga ang Bureau of Customs 
Employees Association (BOCEA) bilang protesta sa hindi pag- 
bayad sa obertaym ng mga empleyado ng Bureau of Customs 
sa Ninoy Aquino International Airport. Ayon sa BOCEA, uma- 
abot na sa P500 milyon ang dapat ibigay sa mga empleyado 
14 na buwan na ang nakararaan. AB 


Mga estudyante, nakaambang magwelga 


tudyante upang tutulan ang lumalaking kaltas sa badyet sa 
mga pampublikong unibersidad at kolehiyo (state colleges 
and universities o SCU). Inilulunsad ng mga progresibong organisa- 
syon ang “November Strike” upang iparating sa rehimen ni Benig- 
no Aquino III ang kanilang galit sa malaking kaltas ng badyet sa 


NET na ang serye ng mga pagkilos ng kabataan at es- 


SCU. 

Sa University of the Philip- 
pines sa Diliman, Quezon City 
(UP-Diliman), sinimulan ang 
pagkilos noong Nobyembre 12 
sa pamamagitan ng paglagda sa 
isang manipesto na nagpapaha- 
yag ng pagtutol sa P1.39 bilyon 
kaltas sa badyet, ang pinakama- 
laki sa kasaysayan ng UP. Pumir- 
ma sa manipesto ang mga es- 
tudyante, guro at empleyado. 
Naglunsad din sila ng rali kasa- 
bay ng pagpupulong ng Board 
of Regents noong Nobyembre 19 
upang hamunin ang susunod na 
magiging presidente ng paman- 
tasan na makiisa sa laban sa 
pagkaltas sa badyet. Kinansela 
ang pagpili at iniusod ito sa 
Disyembre 3. Nakatakda namang 
maglunsad ang mga estudyante 
ng welga sa darating na Nob- 
yembre 25-26 sa iba't ibang 
kampus ng UP. 

Nagkaroon din ng pag- 
kilos ang mga estudyan- 
te ng Cebu City sa tang- 
gapan ng Commission 
on Higher Education- 
Cebu noong Nob- 
yembre 9. Dismaya- 
do sila dahil ang ini- 
laang badyet sa edu- 
kasyon ay hindi man 
lamang umabot sa ka- 
lahati ng pamantayang 
itinakda ng United Na- 
tions Educational, Sci- 

entific and Cultural Organization 
(UNESCO). Ayon sa UNESCO, da- 
pat maglaan ang mga gubyerno 
ng 6% ng gross domestic product 
(GDP o kabuuang produksyon sa 
loob ng bansa) para sa eduka- 
syon. Ang kasalukuyang badyet 
pang-edukasyon ng Pilipinas ay 
mas mababa pa sa 3% ng GDP. 
Nagpiket naman noong Nob- 
yembre 11 ang mga estudyante 
ng University of the Philippines- 
Visayas (UP-V) sa kanilang kam- 
pus sa Miag-ao, Iloilo upang 
maggiit ng mas mataas na bad- 
yet sa UP. Sa UP-Manila, nagpi- 
ket ang mga estudyante noong 
Nobyembre 18 at nagsuot ng 
maiiksing “shorts” bilang sim- 
bolo ng papaliit na badyet sa 
edukasyon. Noong Nobyembre 


17, ang mga kaltas sa badyet 
pang-edukasyon ang panguna- 


hing isyung dinala ng mga es- 
tudyante nang gunitain nila sa 
isang pagkilos sa Mendiola ang 
International Students Day. 

Sa Polytechnic University of 
the Philippines (PUP), kumilos 
ang mahigit 2,000 estudyante 
sa loob ng kampus sa Sta. Mesa, 
Maynila noong Nobyembre 18. 
Nakiisa sa kanila ang mga guro, 
empleyado at maging ang presi- 
dente ng unibersidad sa pagtu- 
tol sa pagpapaliit ng badyet ng 
PUP sa P672 milyon na lamang 
sa halip na ang buong kinakaila- 
ngang P2 bilyon badyet. Tinutu- 
lan din nila ang P23.4 milyong 
kaltas sa badyet sa pagpapaayos 
ng mga klasrum, gusali at iba 
pang pasilidad ng unibersidad. 
Idinugtong nila ang mga ito sa 
malawak na pagkilos ngayon sa 
mga unibersidad laban sa mala- 
king kaltas sa badyet ng mga 
SCU sa buong bansa. Kinabuka- 
san, naglunsad muli ng kilos- 
protesta sa PUP. Umabot sa 
3,000 ang mga lumahok na es- 
tudyante, guro, kawani at mga 
dyanitor ng unibersidad. Inia- 
nunsyo nilang maglulunsad sila 
ng welga ng buong PUP sa dara- 
ting na linggo. 

Nakatakda ang mala- 
king pagkilos ng mga 
estudyante, guro, ka- 

wani at mga upisyal 

ng mga SCU at iba 
pang sumusuporta sa 
protesta nila sa dara- 

ting na Disyembre 1 
kasabay ng pagdinig 
ng Senado at Kongreso 

hinggil sa badyet pa- 

ra sa edukasyon. [BE 

Kilalang syentista, pinatay 
ng militar sa Leyte 


[= bantog na syentista at dalawa niyang kasamahan ang pi- 


madong grupo sa lugar. Anila, 
sa panig lamang ng militar 
nanggaling ang mga putok at 
walang anumang putok mula sa 
iba pang panig. 

Nobyembre 12. Isang lider- 
naslang ng militar sa Leyte habang isang lider-unyonista at manggagawa ang pinatay ng 
isang aktibistang magsasaka sa Southern Tagalog ang pinatay 


nitong Nobyembre. 


Nobyembre 15. Binaril ng 
mga elemento ng 19th IB si 
Leonardo Co, kilalang plant 
taxonomist (dalubhasa sa klasi- 
pikasyon ng mga halaman) at 
dalawang myembro ng kanyang 
tim na sina Policarpio Balute at 
Roniño Gibe. Dalawa pa nilang 
kasamahan ang nakatakas ha- 
bang tatlong estudyanteng nag- 
sasanay ang nawawala pa rin 
hanggang ngayon. 

Ang walo kataong tim nina 
Co ay isang linggo nang nasa 
magubat na bahagi ng Sityo Up- 
per Malihao, Barangay Lim-ao, 
Kananga, Leyte para mangalap 
ng mga binhi ng mga punong 
kahoy na nanganganib nang 
maubos. Ito ay para sa proyek- 
tong reporestasyon ng Energy 
Development Corp. (EDC). 

Pinagbabaril ng mga sundalo 
ng gubyerno sina Co nang hindi 
man lamang inaalam kung sino 
sila. Mahigit 15 minuto silang 
walang pakundangang nirapido 
at pinasabugan pa ng mga gra- 
nada. Ito'y kahit koordinado ang 
aktibidad nina Co sa militar da- 
hil ang lugar na pinuntahan ni- 
la ay malapit lang sa kampo ng 
isang yunit ng 19th IB, nakapa- 
ilalim sa kanilang ispesyal na 
yunit ng CAFGU, at saklaw ng 
regular na patrolya ng 19th IB. 

Para pagtakpan ang kanilang 

krimen, sinabi ng militar na ru- 
meresponde raw ang 19th IB sa 
ulat ng EDC na mayroon daw 
mga namataang gerilya ng BHB 
sa lugar. Natamaan daw sina Co 
nang magpalitan ng putok ang 
mga sundalo at Pulang mandi- 
rigma. 

Pinabulaanan ng EDC na may 
itinawag silang gayong ulat sa 
militar. Ayon naman sa mga na- 
kaligtas na kasamahan ni Co, 
wala silang nakitang ibang ar- 


mga armadong lalaking nakamo- 
torsiklo sa Laguna. Kagagaling 
lamang ni Carlos Rodriguez, 41 
anyos, sa isang pulong ng mga 
lider-unyon at pauwi na sana 
nang pagbabarilin ng mga sala- 
rin sa Barangay Halang, Calam- 
ba. Apat na tama ng bala ang 
kanyang tinamo—dalawa sa li- 
kod, isa sa braso at isa sa leeg. 
Si Rodriguez ay pinuno ng Nag- 
kakaisang Lakas ng Manggagawa 
ng Calamba Water District at 
upisyal ng COURAGE. 

Si Rodriguez ang ika-22 bik- 


Leonardo Co, pinarangalan ng PKP 


inarangalan ng PKP si Leonardo Co at ang kanyang mala- 
king kontribusyon sa pagkilala sa mga lokal na halaman at 


sa pakinabang ng mga ito sa panggagamot. Mula dekada 1980 
hanggang siya'y paslangin ng militar, nanguna si Co sa masu- 
sing pagbubuo ng kauna-unahang awtoritatibong tinipong 
impormasyon hinggil sa mga halamang gamot sa Pilipinas. 
Ang tinipong impormasyong ito ay nagsilbing mahalagang 
sanggunian ng mga rebolusyonaryo at progresibong mangga- 
gawang pangkalusugan sa pagbibigay ng mga pagsasanay at 
serbisyo sa masa, laluna sa kanayunan. 

Si Co ang isa sa mga nagtatag ng Community Health, Edu- 
cation, Services and Training in the Cordillera Region 
(Chestcore) noong 1981. Naging makabuluhan ang gawain ng 
organisasyong ito sa mga komunidad ng mga pambansang mi- 
norya sa Cordillera at iba pang lugar at sa pagsisistematisa ng 
kaalaman ng masa sa rehiyon hinggil sa mga halamang gamot 
para sa saligang pangangalaga sa kalusugan. Naisadokumento 
nito ang 122 halamang gamot sa rehiyon kabilang ang syen- 
tipiko at karaniwang pangalan ng mga ito, pati na ang pagla- 
larawan, taglay na sustansya at bisa nito sa panggagamot. [BE 

tima ng ekstrahudisyal na pag- 
patay sa ilalim ng administra- 
syong Aquino. Aktibo siya sa 
pagtataguyod ng mga karapatan 
ng mga manggagawa sa South- 
ern Luzon. Inorganisa niya ang 
Southern Luzon Forum tungkol 
sa mga isyu ng mga empleyado 
ng gubyerno at ang asembliya 
ng grupong WATER-Southern Lu- 
zon. Ang WATER ay koalisyon ng 
mga empleyado sa mga water 
district. 

Mariing kinundena ng Kara- 
patan ang pagpatay kay Rodri- 
guez. Ayon sa Karapatan, isang 
aktibista bawat linggo ang pina- 
paslang sa ilalim ng bagong re- 
himen. 

Nobyembre 7. Hinarang at 
pinaslang sa Barangay (Caybu- 
nga, Balayan, Batangas ng dala- 
wang armadong lalaking sakay 
ng motorsiklo si Ireneo Rodri- 
guez, 38 anyos, myembro ng Sa- 
mahan ng mga Magbubukid sa 
Batangas (SAMBAT). Si Rodri- 
guez ay residente ng Barangay 
Coral ni Lopez, Calaca, Bata- 
ngas. 

Agosto hanggang sa kasa- 
lukuyan. Ginahasa ng isang 
sundalo sa Sorsogon ang isang 
15 anyos na dalagita. Si “Cho- 
na,” (di tunay na pangalan), ay 
pitong beses na ginahasa ni Pfc. 
Hamandre Flores, sundalo ng 
49th IB at anchorman ng Radio 
PADABA, isang programa ng 
AFP. Ayon sa ina ng biktima, ni- 
lapitan nila si Flores nang mala- 
man nilang taga-Isabela ito pa- 
ra hingin ang tulong nito na 
hanapin ang tyuhin ni “Chona” 
na nangmolestya sa kanya. Sa 
Isabela raw ito nagtatago. 

Subalit nang pumunta ang 
mag-ina sa kampo ng 49th IB sa 
Juban, Sorsogon, pinabili muna 
ni Flores ng pagkain ang ina at 
kapatid ng dalagita. Nang masa- 
rili na niya ang dalagita ay tinu- 
tukan niya ito ng baril at gina- 
hasa. Sinabihan ang dalagita na 
huwag magsusumbong at kung 
hindi ay papatayin siya at ang 
kanyang pamilya. Naulit pa ito 


bahay ng dalagita at nakipag- 
inuman ito sa ama ng biktima. 
Sa ikatlong pagkakataon, sapili- 
tang isinama sa kampo ang bik- 
tima at doo'y ilang ulit pang gi- 
nahasa. 

Nang may kaso nang pangga- 
gahasa si Flores, binabaligtad 
ngayon ng militar ang mga 
pangyayari at sinasabing ibinu- 
bugaw daw ng kanyang ina ang 


nang pumunta ang sundalo sa 


dalagita sa mga sundalo. 


Aquino: Pinakamalaking bugaw ng 
mga dayuhang kapitalista 


RB Un ng Partido Komunista ng Pilipinas (PKP) si Be- 
nigno Aquino III na “pinakamalaking bugaw” para sa in- 
teres ng malalaking kapitalista. Ito'y matapos pasinayaan ang 
programang “Public-Private Partnership” (PPP) sa Marriot Ho- 
tel sa Pasay City nitong Nobyembre 18. Sa harap ng 500 ma- 
nedyer ng mga multinasyunal na korporasyon, ginarantiya ni- 
yang di kailanman mailalagay sa alanganin ang koleksyon ni- 
la ng mga bayad at patuloy na makapagkakamal ng superga- 
nansya ang kanilang mga negosyo sa bansa. Sa gayon, tiyak 
na walang makapipigil sa talamak na pag-iral ng korapsyon, 
pang-aabuso at pandarambong sa bansa bunga ng patakarang 
ito ng administrasyong Aquino. 


Habang ibinubugaw ni Aquino ang bansa sa mga dayuhang 
manedyer, tinutuligsa naman siya ng mga kasapi ng Bayan 
Muna na nagdaos ng kilos-protesta sa labas ng Marriot Hotel. 
Ang isang istrimer na may mensaheng “Philippines not for 


[KA 
. 


sale!” (Hindi ibinibenta ang Pilipinas!) na kinumpiska ng mga 
kagawad ng Pasay City Police ay malinaw na pagtutol sa prog- 
rama ni Aquino na ngayo'y binansagan nang “Privatization 
King.” Inaasahan ng bangkaroteng gubyerno na kikita ito ng 
53.4 bilyon sakaling mamuhunan ang mga dayuhan sa mga 
proyektong riles, kalsada at mga paliparan sa bansa. 

Ayon sa mga aktibista, ang programang PPP ng rehimeng 
Aquino ay walang iba kundi “Private-Public Plunder” dahil la- 
lamunin lamang nito ang lahat ng natitirang negosyo at likas 
na yaman ng bansa sa kapahamakan ng mamamayang Pilipi- 
no. Bunsod nito, lolobo pang lalo ang dati nang gahiganteng 
utang panlabas ng bansa. AB 

Ka Remedios Daoag (1955-2010) 
Huwarang rebolusyonaryo 


yal ng Komiteng Tagapagpaganap ng Panrehiyong Komite ng 


S i Kasamang Remedios Daoag (Ka RD) ay kabilang sa mga upis- 


Partido Komunista ng Pilipinas sa Cagayan Valley. Namatay si- 
ya sa isang aksidente noong Setyembre habang naglalakbay patu- 
ngo sa isang larangan sa Cagayan. Nagpupugay ang buong rebolu- 
syonaryong kilusan kay Ka RD. Isa siyang dakilang bayani ng rebo- 


lusyon. 

Kinaharap at pinangibaba- 
wan ni Ka RD ang maraming ka- 
hirapan para makapaglingkod sa 
mamamayan at rebolusyon. Na- 
kibaka siya sa pyudal na kultura 
sa kanayunan na nagmamaliit sa 
kakayahan ng kababaihan. Nag- 
punyagi siya sa mahigpit na ka- 
lagayan sa ilalim ng batas mili- 
tar at noong madakip siya ng 
kaaway. Inalpasan niya ang mga 
sakit tulad ng tuberkulosis, ma- 
larya, palyadong tuhod at iba 
pa. Sa kabila ng maagang pag- 
kakahinto sa paaralan, nagpu- 
nyagi siya sa pag-aaral ng mga 
akda ng mga dakilang gurong 
Komunista at ginamit ang teo- 
rya bilang tanglaw sa praktika. 

Lumaki si Ka RD sa mahirap 
na buhay ng mga setler. Kabi- 
lang ang kanilang angkan sa 
mga minoryang Yogad na lumi- 
kas para maghanap ng ibang lu- 
pang mabubungkal matapos 
agawin ang kanilang lupang ni- 
nuno sa Echague, Isabela. Na- 
padpad sila sa Dibay, Minuri, 
Jones, Isabela kung saan nagka- 
ingin ang pamilya ni Ka RD. 

Naging aktibista si Ka RD sa 
baryo. Taong 1972 nang sumapi 
siya sa Bagong Hukbong Bayan 
(BHB). Tinakasan niya ang kul- 
tura noon ng mga Yogad na pag- 
pili ng magulang ng mapapa- 
ngasawa ng kanilang anak. 

Sinanay si Ka RD bilang me- 
dik. Nasabak siya kaagad sa 
paggagamot nang tamaan ng 
malarya ang halos buong Coy B 
noong 1972 hanggang 1973. 
Maging silang mga medik ay 
nagkasakit. Nang makaipon ng 
kaunting lakas, tumulong si Ka 
RD sa paghahanap ng pagkain 
at mga katutubong gamot para 
sa mga pasyente. Isa sa pina- 
kamasisiglang gerilya sa Coy B 
si Ka RD. Lalo pa siyang napala- 
pit sa masa dahil sa sipag niya 
sa pag-a-acupuncture at iba 
pang panggagamot sa kanila. 

Sa harap ng sustenidong 
kampanyang panunupil ng ka- 
away sa Forest Region ng Isabe- 
la, at kahinaan ng BHB na mabi- 
lis na kumawala sa pagkubkob 
mula nang ipataw ang batas mi- 
litar noong Setyembre 1972 
hanggang bandang 1976, duma- 
nas ng labis na kahirapan ang 
Coy B. Inabot ng mahigit isang 
taon na kumakain lamang sila 
ng saging, gabi at kamoteng ka- 
hoy. Naglakad sila sa gubat na 
walang suporta ng masa. Sa ka- 
bila nito, si Ka RD ay hindi pi- 
nanghinaan ng loob at nagpu- 
nyagi sa pagiging mandirigma. 
Namatay ang isinilang niyang 
sanggol noong panahon ng tina- 
guriang Long March mula Isabe- 
la patungo sa Cagayan noong 

1975 para alpasan ang kubkob 
ng kaaway. 

Taong 1976 nang mapabi- 
lang siya sa Rehiyunal na Kawa- 
nihan sa Edukasyon. Kasama si- 
ya sa nagpalaganap ng Saligang 
Kursong Pampartido na bina- 
langkas sa rehiyon bago pa ma- 
buo ang Batayang Kursong Pam- 
partido. 

Naging myembro siya ng ka- 
lihiman ng isang distrito sa Ca- 
gayan noong 1978. Noong taon 
ding iyon ay nadakip siya ng ka- 
away pagkapanganak niya. Ma- 
higit isang taon siyang itinago 
sa safe house ng MIG. Muli si- 
yang nakakilos noong 1980. 

Nang muli siyang italaga sa 
Isabela noong 1983, naging ka- 
lihim si Ka RD ng isang lara- 
ngan. Noong 1995 ay nahalal si- 
ya sa kalihiman ng komite ng 
supraprubinsya ng Isabela-Nu- 
eva Vizcaya-Quirino. Ipinagpa- 
tuloy niya ang pagganap bilang 
kalihim ng isang larangan mata- 
pos siyang mahalal sa Komiteng 
Tagapagpaganap ng rehiyon sa 
kumperensya noong 1999. 

Napanday si Ka RD sa laha- 
tang-panig na pamumuno sa 
Partido. Hindi lamang niya ma- 

susing pinag-aaralan ang sit- 
wasyong militar. Kasama rin siya 
sa mga taktikal na opensiba. 
Namuno siya sa matatagumpay 
na kilusang masang antipasista 
at antipyudal. Pinamunuan niya 
ang unang matagumpay na pag- 
kilos sa rebolusyong agraryo sa 
rehiyon na antas bayan ang sak- 
law. Ito ang hinalawan ng mga 
aral sa sumunod na mga antas- 
bayang pakikibakang agraryo sa 
rehiyon. 

Nagdokumento si Ka RD ng 
mga pagtatasa, paglalagom at 
panlipunang pagsisiyasat. Sa 
mga pulong ng kolektibo, mata- 
las niyang iwinasto ang mga 
maling pag-unawa sa mga bata- 
yang prinsipyo sa ideolohiya, 
pulitika at kaayusang pang-or- 
ganisasyon. Natuto rin siyang 
gumamit ng kompyuter sa pag- 
dodokumento at pagkokoda. Ta- 
ong 2005 nang maging kagawad 
siyang muli ng Rehiyunal na Ka- 
wanihan sa Edukasyon. Isinalin 
niya ang BKP at ibang mga sula- 
ting Pilipino tungong Iloko. 

Malikhain siya. Siya ang 
nagkomposo ng mga kantang 
“Ilaban Nagbannugan” (Ipagla- 
ban ang Pinagpaguran), “DRB 
Itandudo” (DRB Itaguyod) at 
“Panag-Adal Kasasaad” (Pag-aa- 
ral ng Kasaysayan). Iwinawasto 
niya ang mga maling pagkanta 
at bigkas sa mga kanta, ma-Pili- 
pino man o ma-Iloko. Lumikha 
siya ng mga tula na naipalabas 
sa mga pagtatanghal ng BHB. 

Kahit mataas na ang kan- 
yang naging katungkulan, hindi 
siya nagpabaya sa partisipasyon 
sa gawaing manwal. Aktibo siya 
sa mga gawain sa kusina, guma- 
gawa ng balon, nangangahoy at 
iba pa. 

Mga drayber, nagprotesta 


NG” ng kilos-protesta ang mga drayber ng pedicab at 
kuliglig (pedicab na de-motor) sa Maynila noong Nobyem- 
bre 15 upang tutulan ang pagbabawal sa kanila na bumyahe 
sa lunsod. Sinuportahan sila ng mga grupo ng Anakbayan at 
Kabataan Party. 

Ayon sa Alyansa ng Nagkakaisang Pedicab at Kuliglig Dri- 
vers (ALNAPEDKU), hindi makatarungan ang utos ni Mayor 
Alfredo Lim ng Maynila na ipagbawal ang kanilang mga sasak- 
yan dahil libu-libong mga drayber ang mawawalan ng hanap- 
buhay. Hiniling nila na ibasura ang Executive Order No. 16 at 
17 na nagbabawal sa mga drayber ng kuliglig at pedicab na bu- 
myahe sa mga pangunahing lansangan at haywey sa Maynila. 

Iginiit din nila na pahintulutang bumyahe dahil may per- 
miso naman sila sa lokal na pamahalaan. Anila, nakakatulong 
ang kuliglig dahil abot-kaya ang pamasahe nito. Dagdag pa, 
makakaiwas din ang mga tao sa krimen laluna kapag gabi, 
kaysa kung maglakad lamang sila. Nakahanda silang iakyat 
ang kanilang apela kay Benigno Aquino III, ayon sa ALNAPED- 


KU. 


Aabot sa 8,000 drayber ng pedicab at kuliglig ang tiyak na 
mawawalan ng trabaho kapag ipinatupad ang pagbabawal sa 
kanilang sasakyan simula Disyembre 1. AB 


Dumanas siya ng malalang 
depresyon, subalit sa kabila ni- 
to'y nanatili siya sa loob ng or- 
ganisasyon at kumilos nang 
ayon sa kanyang kakayahan. Bu- 
malik siya sa kanayunan nang 
maalpasan niya ito. Sa kabila ng 
mga kahirapan, pinangibabawan 
niya ang sariling emosyon. Sa 
halip, nagsikap siyang maging 
sandigan ng pagkakaisa at boses 
ng mga kasama. 

Si Ka RD ay modelo ng mga 
ina at asawa. Hinarap niya ang 
sakripisyong mapawalay sa ma- 
hal na tatlong anak para magre- 
bolusyon. Katuwang niya ang 
asawa sa pagrerebolusyon. 

Modelo siya ng kasigasigan 
sa pag-aaral. Kahit pa di naka- 
tapos ng elementarya sa burgis 


na edukasyon, ibinukas niya ang 
kanyang isip at nagpunyagi sa 
pag-aaral. 

Modelo siya ng kabataang 
kababaihan. Sinalungat niya 
ang pyudal na kultura sa kana- 
yunan. Inialay ang kasigasigan 
ng kanyang kabataan sa pagli- 
lingkod sa sambayanan. Minulat 
at nirekrut niya ang kanyang 
mga kapatid. Modelo rin siya ng 
mga rebolusyonaryong nagkaka- 
edad. Hindi siya humintong ku- 
milos kahit pa palyado ang kan- 
yang tuhod. Tungkod niya ang 
rebolusyonaryong simulain. 

Modelo siya ng aping samba- 
yanan. Nakibaka siya sa tatlong 
saligang suliranin ng mamama- 
yang Pilipino hanggang sa hu- 
ling saglit ng kanyang buhay. [E 

Nagkakaisang sigaw: 
Palayain ang Morong 43! 


sektor sa loob at labas ng bansa na palayain na ang 43 mang- 


P atuloy na lumalakas ang panawagan at presyur ng iba't ibang 


gagawang pangkalusugan na inaresto noong Pebrero 6 sa Mo- 
rong, Rizal. Iginigiit nila ang kagyat na pagpapalaya sa dalawang 
kapapanganak na ina at kay Dr. Alexis Montes, ang 60 anyos na 
manggagamot na may sakit at tinortyur. Nagkakaisa ang lahat sa 
pagtingin na labag sa karapatang-tao ang patuloy na detensyon ng 
mga inosenteng manggagawang pangkalusugang inakusahang nag- 
sasanay sa paggawa ng mga eksplosibo. 


Patuloy na tumatanggi si Be- 
nigno Aquino III na iutos ang 
pagpapalaya sa Morong 43 sa 
kabila ng kongklusyon ni Justice 
Secretary Leila de Lima na iligal 
ang pag-aresto sa mga biktima. 
Ipaubaya na lamang daw sa kor- 
te ang pagdedesisyon sa kaso. 

Lumalawak na internasyu- 
nal na suporta. Noong Nobyem- 
bre 12, iginiit ng International 
Federation of Medical Students 
Association of Brazil (IFMSA- 
Brazil) na palayain na ang Mo- 
rong 43. 

Nitong Nobyembre 17, nag- 
labas ng resolusyon ang World 
Association of Community Radio 
Broadcasters (AMARC, isang 
pandaigdigang kilusan ng mga 
nag-oopereyt ng mga pangko- 
munidad na radyo sa mahigit 
110 bansa) na nagpapahayag ng 
paglahok nito sa pandaigdigang 
kampanya para sa pagpapalaya 
sa Morong 43. Binatikos ng 
AMARC ang anito'y napakairegu- 
lar na pag-aresto, detensyon, 
pagtortyur at di makataong pag- 
trato sa Morong 43. Anito, da- 
pat na silang agad palayain sa 
konsiderasyong makatao, bukod 
pa sa konsiderasyong ligal at 
moral. 

Lubos ding nakiisa sa pana- 
wagan ang mga delegado sa In- 
ternational Conference on Soli- 
darity, Defense and Struggle for 
Freedom of Political Prisoners in 


the World nang idaos ito noong 
Oktubre 22-24 sa Copenhagen, 
Denmark. Dumalo rito ang mga 
delegado mula sa siyam na ban- 
sa. Nanawagan din silang itigil 
na ng rehimeng Aquino ang mga 
ekstrahudisyal na pamamaslang. 

Bago ito, nanawagan din kay 
Aquino ang HALDANE Society of 
Socialist Lawyers at mga kasa- 
mahan nito sa International As- 
sociation of Democratic Lawyers 
na kagyat na palayain ang Mo- 
rong 43. Ang mga upisyal ng 
HALDANE ay dumalo sa Fifth 
Conference of Lawyers of the 
Asia Pacific sa Maynila. Binisita 
nila ang mga detenido noong 
Setyembre 20. AB 


7 armas, nasamsam ng BHB 


sa Davao del Sur 


D alawang ripleng awtomatik, isang pistolang 9 mm at apat 
na shotgun ang nakumpiska ng isang yunit ng Bagong 


Hukbong Bayan (BHB) sa ilalim ng Valentin Palamine Region- 
al Operational Command (VPROC-BHB) nang salakayin nito 
ang isang yunit ng CAFGU at CVO noong madaling araw ng 
Nobyembre 10 sa Barangay Upper Bala, bayan ng Magsaysay, 
Davao del Sur. 

Dinisarmahan ng mga Pulang mandirigma ang mga ele- 
mento ng CAFGU at CVO para hindi sila magamit na instrumen- 
to sa malupit na pananalasa ng 39th IB sa mga komunidad. 
Walang nasaktan sa magkabilang panig sa reyd na ito. 

Ang operasyong ito ay bahagi ng pagpapairal ng kapaya- 
paan at kaayusan sa mga teritoryong kinikilusan ng BHB sa 
Far South Mindanao Region (FSMR), ayon kay Ka Dencio Ma- 
drigal, tagapagsalita ng VPROC-BHB. 

Nag-umpisa ang matitinding pananalasa ng mga tropa ng 
39th IB sa mga komunidad nitong kalagitnaan ng taon. Layu- 
nin ng 39th IB na hawanin ang daan para sa agresibong pag- 
papalawak ng mga korporasyong multinasyunal tulad ng Dole 
Stanfilco. Maraming magsasaka ang mawawalan ng kanilang 
kabuhayan kung lubusang makokontrol ng mga dayuhang 
kumpanyang ito ang mas malawak na lupain para sa kanilang 
mga plantasyon ng saging at pinyang pang-eksport. AB 


Kasinungalingan ng militar, 
binatikos ng NDF-Negros 


National Democratic Front (NDF) sa Negros ang paratang ng 


M iww binatikos ni Ka Frank Fernandez, tagapagsalita ng 


hepe ng 303rd Infantry Brigade na si Col. Jonas Suma- 
gaysay na ginawang mga pananggalang ng Bagong Hukbong Bayan 
(BHB) ang mga tagabaryo, guro at estudyante para makaiwas sa 
pagtugis ng mga sundalo noong Oktubre 21. Nangyari umano ito 
matapos tambangan ng BHB ang 1st Scout Ranger Company sa Sit- 
yo Odiongan, Barangay Tabun-ac, Toboso, Negros Occidental. 


Ani Fernandez, malaon nang 
sinusubaybayan ng mga upisyal 
ng Roselyn “Jean” Pelle Com- 
mand (RPC) ang inilulunsad na 
malawakan at sustenidong kam- 
panyang militar sa lugar. Ang 
mga nag-ooperasyong tropa ay 
nasa ilalim ng 303rd Brigade, 
62nd IB, 1st Scout Ranger Com- 
pany (1st SRC), at 6th Regional 
Public Safety Management Bat- 
talion ng PNP. Kasama nila bi- 
lang paramilitar na pwersa ang 
bandidong grupong Revolution- 
ary Proletarian Army (RPA). 

Maaga pa lamang noong Ok- 
tubre 21 ay naabisuhan na ang 
kumand ng RPC-BHB na nakapa- 
sok na ang isang kolum ng mili- 
tar sa perimetro ng Sityo Odio- 
ngan kung saan pansamantala 
silang nakahimpil. Mabilis na 
nakapusisyon ang mga Pulang 
mandirigma at tinambangan ang 
yunit ng 1st SRC. Dalawang sun- 
dalo ang napatay at lima ang 
nasugatan. Pagkaraan ng pitong 
minutong putukan at maniobra, 
organisadong nakaatras ang 
BHB sa rutang matagal nang na- 
ihanda at malayo sa sentro ng 
baryo at paaralan. Taliwas ito sa 
mga paratang ni Colonel Suma- 
gaysay. Sa bahagi naman ng ka- 
away, isinakay nila ang kanilang 

mga kaswalti sa dumating na 
helikopter at inilipad sila sa di- 
reksyon ng Cebu. 

Ayon kay Ka Frank, gumawa 
si Sumagaysay ng kagila-gilalas 
at bulaang kwento ng sagupaan 
para sirain ang prestihiyo ng re- 
bolusyonaryong kilusan at tabu- 
nan ang kanilang mga kabiguan 
at kahihiyan sa pulitika at mili- 
tar. Sa kabila ng todo-buhos ng 
tropa at kagamitang militar, bi- 
go ang Central Command ng 
AFP-Visayas sa kanilang target 
na paliitin at pahinain ang mga 
pwersa ng BHB at rebolusyonar- 
yong kilusan sa Negros. 


Iniulat ng NDF-Negros na pa- 
tuloy na lumalaki at lumalakas 
ang mga pwersa ng BHB sa isla. 
Nakapaglunsad ito ng 25 takti- 
kal na opensiba laban sa Philip- 
pine Army, PNP at pwersang pa- 
ramilitar ng gubyerno at mga 
asyendero't kumprador nego- 
syante mula Enero hanggang 
Oktubre 2010. Nakasamsam sila 
ng mahigit 50 iba't ibang kali- 
breng armas. Mahigit 20 sunda- 
lo ng Philippine Army ang napa- 
tay sa mga labanan. 

Kinakaharap din ngayon ng 
mga reaksyunaryong militar ang 
lumalakas na pampulitikang ki- 
lusan ng mamamayan laban sa 
militarisasyon. Bunsod ng pag- 
kakabunyag ng mga krimen ng 
62nd IB tulad ng pagpaslang sa 
lider ng Bayan Muna sa Hima- 
maylan City na si Benjamin Bay- 
les, ibinalik ang naturang batal- 
yon sa 3rd ID sa Camp Jamin- 
dan, Capiz. Pinalitan din ang 
ilang mga upisyal nito na sang- 
kot sa mga ekstrahudisyal na 
pamamaslang at iba pang mga 
paglabag sa karapatang-tao. [B 


Iligal na pagmimina at pagtotroso 
sa Agusan del Sur, tinututulan 


Mi 2,000 residente ng San Francisco, Agusan del Sur 
ang sama-samang nagrali at naglunsad ng karaban noong 
Nobyembre 13 para ipahayag ang kanilang mahigpit na pag- 
kundena at pagtutol sa iligal na pagmimina at pagtotroso. 


Mariin nilang panawagan na itigil ang operasyon ng pag- 
totroso at pagmimina sa kanilang lugar lalung-lalo na sa sak- 
law ng protektadong watershed area ng lokal na kumpanya sa 
tubig sa lugar. Dinaluhan ang pagkilos na ito ng mga Lumad, 
taong-simbahan, mga empleyado ng kumpanya sa tubig, mga 
kasapi ng Integrated Bar of the Philippines (IBP) sa prubin- 
sya at iba pang sektor na nagmamalasakit sa kalikasan. AB 

Ikaanim na anibersaryo ng Masaker 
sa Hacienda Luisita, ginunita 


sang karaban ng mga sasakyan ang tumungo sa Tarlac City no- mga dayuhang mamumuhunan, 
I lalong lumalakas ang pagsigaw 
ng hustisya ng mga kamag- 

anak, kababayan at mga kaibi- 
gan ng mga biktima. Hanggang 
ngayon, ang mga elemento ng 


militar at pulisya na nasangkot 


ong Nobyembre 17 bilang paggunita sa ikaanim na anibersaryo 
ng Masaker sa Hacienda Luisita. Umabot sa 40 sasakyan ang 
nagsimula sa Quezon City Memorial Circle noong araw na iyon. Sa 
Maynila, nagkaroon ng kaparehong kilos-protesta ang Kilusang Ma- 
yo Uno (KMU) sa Tulay ng Mendiola. 
Bunsod ng mga maniobra ng 


Ang naturang karaban ay 
inorganisa ng Unyon ng mga 
Manggagawa sa Agrikultura 
(UMA), KMP at ng Bagong Al- 
yansang Makabayan. Kasabay ng 
paggunita, hiniling din nila sa 
Senado at Mababang Kapulu- 
ngan na muling imbestigahan 
ang naganap na masaker sa loob 
ng 6,435-ektaryang asyenda. 

Maaalalang pito ang napatay 
at mahigit 100 ang nasugatan 
nang pagbabarilin ng mga pwer- 
sa ng Philippine Army, PNP at 
mga paramilitar ang mga wel- 
gista na nasa tapat ng tarangka- 
han ng asyenda noong Nobyem- 
bre 16, 2004. Marami pa ang pi- 
natay na mga welgista at mga 
alyado nila pagkatapos ng ma- 
dugong insidenteng ito. 

Nagsampa ng mga kasong 
kriminal ang mga kamag-anak 
ng mga biktima sa Office of the 
Ombudsman noong 2004. Kabi- 
lang sa mga sinampahan ay ang 
dating pangulo ng bansa na si 
Gloria Macapagal-Arroyo; Pa- 
tricia Sto. Tomas na kalihim no- 
on ng Department of Labor and 
Employment (DOLE); Jose “Pe- 
ping” Cojuangco; at Benigno 
Aquino III (na ngayon ay pa- 
ngulo ng bansa). Ibinasura ng 
Ombudsman noong 2005 ang 
isinampang mga kasong krimi- 
nal. 

mga nasa poder at personal na 
interes sa Hacienda Luisita ng 


pa rin napananagot. 


Bagong oplan ng AFP, walang 
pinag-iba sa dati—PKP 


Wars magiging kaibhan ang bagong internal security ope- 
rational plan (oplan) ng Armed Forces of the Philippines 
(AFP) sa Oplan Bantay Laya. Ito ang reaksyon ng Partido Ko- 
munista ng Pilipinas (PKP) sa anunsyo ng AFP nitong Nobyem- 
bre 20 na ang bagong buong oplan nito ay magsasaalang- 
alang sa karapatang-tao. 

Anang PKP, imposible para sa AFP na mag-isip ng kontra- 
rebolusyonaryong gerang kakabig sa suporta ng mamamayan 
dahil ang saligang layunin nito ay ipagtanggol ang bulok na 
naghaharing sistema sa pamamagitan ng pagsupil sa pakiki- 
bakang bayan para sa pambansa at panlipunang kalayaan. 

Inihalimbawa ng Partido ang katatapos lamang na pagpas- 
lang ng AFP sa syentistang si Leonardo Co at dalawa niyang 
kasamahan. Patuloy na nagpapalusot dito ang AFP sa kabila 
ng mga patunay na sila ay nagkasala. Anang PKP, malinaw na 
hindi kaya ng AFP na tingnan ang sarili nito sa salamin para 
mareporma nito ang sarili. Kaya kapag sinasabi ng mga hene- 
ral ng AFP na pinahuhusay nila ang mga alituntunin sa paki- 
kipaglaban at nagbibigay-pansin sa karapatang-tao, puro sat- 
sat lamang ito. 

Kinwestyon din ng PKP kung bakit alinsunod sa kanilang 
oplan ay ang AFP ang magmomobilisa sa mga lokal na gubyer- 
no, sibilyang ahensya at NGO. Anito, lumalabas na ang mga 
islogan sa counterinsurgency tulad ng “mahusay na panggugu- 
byerno,” “pagtataguyod ng kapayapaan” at “lahatang-panig 
na pamamaraan” ay palamuti lamang sa pangunahing layunin 
ng AFP na gumamit ng lantarang pasismo para supilin ang ar- 
madong rebolusyon ng mamamayan. AB 


sa madugong insidente ay hindi 


KP SA IBAYONG DAGAT 
Pulong ng G20, sinalubong ng kilos-protesta 


pulong ng G20 sa Seoul, South Korea noong Nobyembre 7. 


S inalubong ng kilos-protesta ng ilampung libong Koreano ang 


Umabot sa 40,000 myembro 
ng mga unyon ng manggagawa, 
mga estudyante at aktibista ang 
naglunsad ng martsa-rali sa 
Seoul, kabisera ng South Korea. 
Dinaluhan ito ng ilang dayu- 
hang aktibista mula sa iba't 
ibang bansa. Daan-daang akti- 
bista naman, kabilang yaong 
nagmula sa Pilipinas ang hina- 
rang sa erport at pinauwi. Ang 
kilos-protesta ay pinamunuan 
ng Korean Confederation of 
Trade Unions na mayroong 
600,000 myembro. 

Nanawagan sila ng alternati- 
bong solusyon sa pandaigdigang 
krisis sa ekonomya at iba pang 
problema ng mundo. Binatikos 
nila ang nakasalang na kasundu- 
an sa “malayang kalakalan” sa 
pagitan ng South Korea at US. 

Tinuligsa rin ng mga raliyista 
ang anti-demokratikong hak- 
bang ng gubyerno sa pagharang 
ng mga dayuhang aktibista na 
nais dumalo. Kabilang sa mga 
pinagbawalang pumasok sa 
South Korea sina Sonny Africa, 
chief researcher ng Ibon Found- 
ation: Paul Quintos, isa ring ka- 
wani ng Ibon Foundation, Roger 
Soluta, pangkalahatang kalihim 
ng Kilusang Mayo Uno (KMU): at 
ang makabayang makata at 
mang-aawit na si Jess Santiago. 

Para proteksyunan ang 25 pi- 
nuno ng mga estado, mga upis- 
yal ng IMF at World Bank at 
ilang bilyunaryong negosyante 

na nagsidalo sa naturang pu- 
long, gumamit ang gubyerno ng 
Seoul ng 45,000 armored riot 
police at itinaas ang alerto ng 
buong armadong sandatahan ni- 
to. Gumamit ito ng pepper spray 
para sapilitang buwagin ang ha- 
nay ng mga demonstrador. 

Ang mga aksyong protesta sa 
Seoul ay ilan lamang sa mga ak- 
tibidad ng tinaguriang Isang 
Linggong Kolektibong Aksyon 


ng Mamamayan laban sa G20 na 
inilunsad noong Nobyembre 7- 
13. Ginunita sa naturang aktibi- 
dad ang ika-40 anibersaryo ng 
pagkamatay noong Nobyembre 
13, 1970 ni Jeon Tae-il, isang 
22 anyos na manggagawa sa 
pabrika ng tela. Nagpakamatay 
siya para iprotesta ang sahod- 
alipin, kawalan ng mga benepis- 
yo at iba pang kalunus-lunos na 
kalagayan sa paggawa ng mara- 
ming manggagawa at ang pagi- 
ging manhid ng reaksyunaryong 
gubyerno rito. AB 


Mas malalaking letra, mas 


mahabang papel 


ilang tugon sa kahilingan ng mga 
mambabasa ng Ang Bayan mula 


Pahayagan np Patio torasita ay Pasias 


Tavi 
Ang pakikibaka sa PAL at paglaban 
ng mga manggagawang Pilipino 


sa iba't ibang dako ng bansa, ilang 
pagbabago sa disenyo ng pahayagan 
ang sinisimulan ngayong ipatupad. 


Inyong mapapansin simula sa 
isyung ito ang pinalaking mga letra 
para gawing mas magaan sa mata ng ` 
nakararaming mambabasa. Ginawang | F= 
12 mula sa dating 11 points ang laki 


ng mga letra. 


DISEMPLEYE 


Patuloy na pinag-aaralan ang 
mga maaari pang gawing pagbabago hindi lamang para mas 
madaling basahin kundi para maging higit ding kawili-wili ang 
anyo ng ating pahayagan. Simula sa ispesyal na isyu para sa 
ika-42 anibersaryo ng Partido sa Disyembre 26, ang layout ng 
Ang Bayan ay gagawin na para sa mahabang papel (8.5” x 13”) 
mula sa kasalukuyang 8.5” x 11”. Mungkahing isaalang-alang 
ito ng mga kinauukulang organo at yunit sa paghahanda ng 
materyales para sa reproduksyon. 

Hinihiling din ang patuloy ninyong pagpapaabot ng mga 
mungkahi para sa ikauunlad ng Ang Bayan. AB 

Ang pakikibaka sa PAL at paglaban 
ng mga manggagawang Pilipino 


akatarungan para sa mga manggagawa ng 
M Philippine Air Lines (PAL) na puspusang 
labanan ang planong sipain ang halos 
3,000 regular na manggagawa sa kumpanya at 


palitan sila ng mga de-ahensyang manggagawang 
kontraktwal. Ang pakikibaka laban sa iskemang 


Mga tampok sa 
isyung ito... 


Napipintong welga sa 
PAHINA 3 


PAL 


Kilalang syentista, 
pinatay ng militar sa 
Leyte 


ito ng outsourcing (pagkokontrata ng trabaho sa 
labas ng kumpanya) ay malawak at lubos na sinu- 
suportahan ng uring manggagawa at masang 
anakpawis. 

Hindi lamang ang kabuhayan ng mga mangga- 
gawa ng PAL at kanilang mga pamilya ang naka- 
salalay sa pakikibakang ito. 
Lalupa't kinatigan ng Depart- 
ment of Labor and Employ- 
ment (DOLE) ang mga balak 
ng PAL, asahang lalo pang la- 
lakas ang loob ng malalaking 
kapitalista na pag-ibayuhin 
ang sistema ng outsourcing. 

Nakadugtong ang pakiki- 
bakang ito sa laban ng mga 
manggagawa sa patakaran ng 
“pleksibilisasyon” ng pagga- 
wa na ipinataw ng imperyalis- 
mo noon pang dekada 1990. 
Nitong nakaraang dalawang 
dekada, tuluy-tuloy na sumid- 
hi ang pagsasamantala sa 
mga manggagawang Pilipino 
sa pamamagitan ng iba't 
ibang anyo ng “pleksibilisa- 
syon” ng paggawa, katulad ng 
kaswalisasyon at kontraktwa- 
lisasyon at ng ngayo'y luma- 


Mga pagbabago sa 
disenyo ng Ang Bayan 


PAHINA 7 PAHINA 14 


Mga tuntunin sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 


Sa print dialog, i-check ang Print as image 

Alisin ang check sa Shrink oversized pages to paper size 
I-click ang Properties 

I-click ang Advanced 

Tiyaking naka-set sa 100% ang Scaling 

Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


